ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 7ης Φεβρουαρίου 1994 σχετικά με την υπογραφή και την προσωρινή εφαρμογή της διεθνούς συμφωνίας του 1993 για το κακάο εξ ονόματος της Κοινότητας (94/109/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2,

την πρόταση της Επιτροπής,

Εκτιμώντας:

ότι η διεθνής συμφωνία του 1993 για το κακάο, που έγινε αντικείμενο διαπραγματεύσεων υπό το φως του ψηφίσματος 93 (IV), της "νέας εταιρικής σχέσης για την ανάπτυξη: Δέσμευση της Καρθαγένης" καθώς και των στόχων που περιλαμβάνονται στο τελικό έγγραφο με τίτλο "Πνεύμα της Καρθαγένης" που υιοθετήθηκαν από τη Διάσκεψη των Ηνωμένων Εθνών για το εμπόριο και την ανάπτυξη, κατά την 8η σύνοδό της, ήταν ανοιχτή προς υπογραφή από τις 16 Αυγούστου έως τις 30 Σεπτεμβρίου 1993-

ότι, βάσει της απόφασης που εξέδωσε το Συμβούλιο του Διεθνούς Οργανισμού Κακάου κατά την 46η τακτική του σύνοδο στο Λονδίνο από τις 9 έως τις 18 Σεπτεμβρίου 1993, η προθεσμία για την υπογραφή καθώς και την επικύρωση, την αποδοχή ή την έγκριση της Διεθνούς Συμφωνίας του 1993 για το κακάο, παρατάθηκε πέραν της 1ης Οκτωβρίου 1993 και μέχρι τις 28 Φεβρουαρίου 1994-

ότι η διεθνής συμφωνία του 1986 για το κακάο έληξε στις 30 Σεπτεμβρίου 1993 και ότι είναι αναγκαίο να εφαρμοστεί η νέα συμφωνία το ταχύτερο δυνατό-

ότι οι στόχοι της συμφωνίας εντάσσονται στο πλαίσιο της κοινής εμπορικής πολιτικής-

ότι τα κράτη μέλη καλούνται να συνεισφέρουν χρηματοδοτικά στις δράσεις που προβλέπονται από τη συμφωνία-

ότι όλα τα κράτη μέλη δήλωσαν την πρόθεσή τους να υπογράψουν τη συμφωνία και να συμβάλλουν για την προσωρινή εφαρμογή της- ότι θα πρέπει, συνεπώς, η Κοινότητα να υπογράψει τη συμφωνία που έχει κατατεθεί στη Γενική Γραμματεία του Οργανισμού των Ηνωμένων Εθνών και να γνωστοποιήσει, πριν από τις 28 Φεβρουαρίου 1994, την πρόθεσή της να εφαρμόσει προσωρινά τη συμφωνία,

ΑΠΟΦΑΣΙΖΕΙ:

Άρθρο 1

1. Η Κοινότητα θα υπογράψει μέχρι τις 28 Φεβρουαρίου 1994 τη Διεθνή Συμφωνία του 1993 για το κακάο που έχει κατατεθεί στη Γενική Γραμματεία του Οργανισμού Ηνωμένων Εθνών.

Το κείμενο της συμφωνίας επισυνάπτεται στην παρούσα απόφαση.

2. Η Κοινότητα γνωστοποιεί στο Γενικό Γραμματέα του Οργανισμού Ηνωμένων Εθνών την πρόθεσή της να εφαρμόσει προσωρινά τη Διεθνή Συμφωνία του 1993 για το κακάο, σύμφωνα με το άρθρο 55 και το άρθρο 56 παράγραφος 2 της συμφωνίας.

Άρθρο 2

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία και να καταθέσουν τη γνωστοποίηση σχετικά με την προσωρινή εφαρμογή της συμφωνίας εξ ονόματος της Κοινότητας.

Βρυξέλλες, 7 Φεβρουαρίου 1994.

Για το Συμβούλιο

Ο Πρόεδρος

Θ. ΠΑΓΚΑΛΟΣ
ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Φεβρουαρίου 1994 σχετικά με τις ημερομηνίες που πρέπει να καθοριστούν από τα κράτη μέλη για την υποβολή των αιτήσεων για ενίσχυση "εκτάσεις" στο πλαίσιο του ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων (ολοκληρωμένο σύστημα) (Τα κείμενα στη γερμανική, γαλλική και ιταλική γλώσσα είναι τα μόνα αυθεντικά) (94/139/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3508/92 του Συμβουλίου της 27ης Νοεμβρίου 1992 για τη θέσπιση ολοκληρωμένου συστήματος διαχειρίσεως και ελέγχου, όσον αφορά ορισμένα καθεστώτα κοινοτικών ενισχύσεων (1), και ιδίως το άρθρο 6 παράγραφος 2,

Εκτιμώντας:

ότι το άρθρο 6 παράγραφος 2 του κανονισμού (ΕΟΚ) αριθ. 3508/92 ορίζει ότι η Επιτροπή δύναται να επιτρέψει σε κράτος μέλος να καθορίσει για την υποβολή αιτήσεων για ενισχύσεις "εκτάσεις", προθεσμία, η οποία περιλαμβάνεται μεταξύ της 1ης Απριλίου και των ημερομηνιών που αναφέρονται στα άρθρα 10, 11 και 12 του κανονισμού (ΕΟΚ) αριθ. 1765/92 του Συμβουλίου (2)- ότι το σχετικό κράτος μέλος πρέπει να δικαιολογήσει την επιλογή μιας τέτοιας ημερομηνίας, παρέχοντας κυρίως στην Επιτροπή λεπτομερές πρόγραμμα εργασίας, όπου αποδεικνύεται ότι η προτεινόμενη ημερομηνία επιτρέπει να είναι διαθέσιμα όλα τα στοιχεία σε εύλογο χρόνο, για την καλή διοικητική και οικονομική διαχείριση των ενισχύσεων, καθώς και για την εκτέλεση των αναγκαίων ελέγχων-

ότι ορισμένα κράτη μέλη έχουν διαβιβάσει στην Επιτροπή αιτήσεις για να επιτραπούν οι ημερομηνίες μετά τις 31 Μαρτίου, με τα σχετικά προγράμματα εργασίας- ότι η Επιτροπή έχει προβεί σε έλεγχο των εν λόγω αιτήσεων λαμβάνοντας κυρίως υπόψη την αποκτηθείσα πείρα κατά την εφαρμογή από τα σχετικά κράτη μέλη του ολοκληρωμένου συστήματος το 1993-

ότι το παρόν μέτρο είναι σύμφωνο με τη γνώμη της Επιτροπής Ταμείου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Επιτροπή επιτρέπει στα κράτη μέλη που αναφέρονται στο παράρτημα να καθορίσουν τις προθεσμίες για την υποβολή αιτήσεων για ενίσχυση "εκτάσεις" κατά το 1994.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας, στο Μεγάλο Δουκάτο του Λουξεμβούργου και στην Ιταλική Δημοκρατία.

Βρυξέλλες, 21 Φεβρουαρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 355 της 5. 12. 1992, σ. 1.

(2) ΕΕ αριθ. L 181 της 1. 7. 1992, σ. 12.

ΠΑΡΑΡΤΗΜΑ

"" ID="1">Γερμανία> ID="2">15 Μαΐου"> ID="1">Ιταλία> ID="2">30 Απριλίου"> ID="1">Λουξεμβούργο> ID="2">1η Μαΐου "">
ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Ιανουαρίου 1994 σχετικά με τη σύναψη του πρωτοκόλλου για τη χρηματοδοτική και τεχνική συνεργασία μεταξύ Ευρωπαϊκής Οικονομικής Κοινότητας και της Αραβικής Δημοκρατίας της Συρίας (94/67/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 238, σε συνδυασμό με το άρθρο 228 παράγραφος 3 δεύτερο εδάφιο,

τη σύσταση της Επιτροπής (1),

τη σύμφωνη γνώμη του Ευρωπαϊκού Κοινοβουλίου (2),

Εκτιμώντας ότι πρέπει να εγκριθεί το πρωτόκολλο σχετικά με τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Συρίας,

ΑΠΟΦΑΣΙΖΕΙ:

Άρθρο 1

Το πρωτόκολλο σχετικά με τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Συρίας, εγκρίνεται εξ ονόματος της Κοινότητας.

Το κείμενο του πρωτοκόλλου επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στην κοινοποίηση που προβλέπει το άρθρο 22 παράγραφος 1 του πρωτοκόλλου (3).

Άρθρο 3

Η παρούσα απόφαση παράγει αποτελέσματα από την επόμενη ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 24 Ιανουαρίου 1994.

Για το Συμβούλιο

Ο Πρόεδρος

Γ. ΜΩΡΑΪΤΗΣ

(1) ΕΕ αριθ. C 16 της 24. 1. 1991, σ. 9.

(2) ΕΕ αριθ. C 20 της 24. 1. 1994.

(3) Βλέπε σελίδα 49 της παρούσας Επίσημης Εφημερίδας.
ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1993 για τη σύναψη εξ ονόματος της Ευρωπαϊκής Κοινότητας Άνθρακα και Χάλυβα πρόσθετου πρωτοκόλλου της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός και της Δημοκρατίας της Βουλγαρίας, αφετέρου, και της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους και της Δημοκρατίας της Βουλγαρίας (94/55/ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95 παράγραφος 1,

τα συμπεράσματα του Ευρωπαϊκού Συμβουλίου που συνήλθε στην Κοπεγχάγη στις 21 και 22 Ιουνίου 1993,

Εκτιμώντας:

ότι η Επιτροπή διαπραγματεύτηκε εξ ονόματος των Κοινοτήτων πρόσθετο πρωτόκολλο της ενδιάμεσης συμφωνίας για το εμπόριο και εμπορικά θέματα και της ευρωπαϊκής συμφωνίας με τη Δημοκρατία της Βουλγαρίας-

ότι είναι ανάγκη να εγκριθεί το παρόν πρόσθετο πρωτόκολλο-

ότι η σύναφη του πρόσθετου πρωτοκόλλου είναι αναγκαία για την επίτευξη των στόχων της Κοινότητας που καθορίζονται ιδίως στα άρθρα 2 και 3 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα και ότι η συνθήκη δεν προέβλεψε όλες τις περιπτώσεις που καλύπτονται από την παρούσα απόφαση-

μετά από διαβουλεύσεις με τη συμβουλευτική επιτροπή και με την ομόφωνη συγκατάθεση του Συμβουλίου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το πρόσθετο πρωτόκολλο της ενδιάμεσης συμφωνίας μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Βουλγαρίας, αφετέρου, για το εμπόριο και εμπορικά θέματα και της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου, εγκρίνεται εξ ονόματος της Ευρωπαϊκής Κοινότητας Άνθρακα και Χάλυβα.

Το κείμενο αυτό επισυνάπτεται στην παρούσα απόφαση (1).

Άρθρο 2

Ο Πρόεδρος του Συμβουλίου πραγματοποιεί την ανακοίνωση που προβλέπεται στο άρθρο 8 του πρόσθετου πρωτοκόλλου εξ ονόματος της Ευρωπαϊκής Κοινότητας Άνθρακα και Χάλυβα.

Βρυξέλλες, 20 Δεκεμβρίου 1993.

Για την Επιτροπή

Ο Πρόεδρος

Jacques DELORS

(1) Βλέπε σελίδα 27 της παρούσας Επίσημης Εφημερίδας.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Δεκεμβρίου 1993 για τη σύναψη πρόσθετου πρωτοκόλλου μεταξύ της Κοινότητας και της Σλοβακικής Δημοκρατίας της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου (94/47/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2,

τα συμπεράσματα του Ευρωπαϊκού Συμβουλίου της Κοπεγχάγης, της 21ης και 22ας Ιουνίου 1993,

την πρόταση της Επιτροπής,

Εκτιμώντας:

ότι η Επιτροπή διαπραγματεύτηκε εξ ονόματος των Κοινοτήτων πρόσθετο πρωτόκολλο της ενδιάμεσης συμφωνίας για το εμπόριο και εμπορικά θέματα και τη Σλοβακική Δημοκρατία-

ότι θα πρέπει να εγκριθεί αυτό το πρόσθετο πρωτόκολλο,

ΑΠΟΦΑΣΙΖΕΙ:

Άρθρο 1

Το πρόσθετο πρωτόκολλο μεταξύ της Κοινότητας και της Σλοβακικής Δημοκρατίας της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου, εγκρίνεται εξ ονόματος της Ευρωπαϊκής Κοινότητας.

Το κείμενο του πρόσθετου πρωτοκόλλου επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το πρόσθετο πρωτόκολλο δεσμεύοντας την Ευρωπαϊκή Κοινότητα.

Ο Πρόεδρος του Συμβουλίου πραγματοποιεί την κοινοποίηση που προβλέπεται στο άρθρο 8 του πρόσθετου πρωτοκόλλου εξ ονόματος της Ευρωπαϊκής Κοινότητας.

Βρυξέλλες, 20 Δεκεμβρίου 1993.

Για το Συμβούλιο

Ο Πρόεδρος

W. CLAES
ΑΠOΦΑΣΗ ΤOΥ ΣΥΜΒOΥΛΙOΥ

της 18ης Ιουνίου 1990

για τη σύναψη της συμφωνίας υπό μορφήν ανταλλαγής επιστολών μεταξύ της Ευρωπαϊκής Oικονομικής Κοινότητας και του Μπαρμπάντος, του Μπελίζ, της Λαϊκής Δημοκρατίας του Κονγκό, των Φίτζι, της Συνεργατικής Δημοκρατίας της Γουιάνας, της Δημοκρατίας της Ακτής του Ελεφαντοστού, της Τζαμάικα, της Δημοκρατίας της Κένυα, της Λαϊκής Δημοκρατίας της Μαδαγασκάρης, της Δημοκρατίας του Μαλάουι, της Νήσου Μαυρικίου, της Δημοκρατίας της Oυγκάντα, του Αγίου Χριστοφόρου και Νέβις, της Δημοκρατίας του Σουρινάμ, του Βασιλείου της Σουαζιλάνδης, της Ηνωμένης Δημοκρατίας της Τανζανίας, της Δημοκρατίας του Τρινιδάδ και Τομπάγκο και της Δημοκρατίας της Ζιμπάμπουε, για τις εγγυημένες τιμές για τη ζάχαρη από ζαχαροκάλαμο για την περίοδο παραδόσεως 1988/89

(94/897/ΕΟΚ)

ΤO ΣΥΜΒOΥΛΙO ΤΩΝ ΕΥΡΩΠΑΪΚΩΝ ΚOΙΝOΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Oικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι η εφαρμογή του πρωτοκόλλου αριθ. 7 για τη ζάχαρη ΑΚΕ που προσαρτάται στην τρίτη σύμβαση ΑΚΕ/ΕOΚ (1) πραγματοποιείται, σύμφωνα με το άρθρο 1 παράγραφος 2, στα πλαίσια της διαχειρίσεως της κοινής οργανώσεως της αγοράς της ζάχαρης 7

ότι πρέπει να εγκριθεί η συμφωνία υπό μορφήν ανταλλαγής επιστολών μεταξύ της Ευρωπαϊκής Oικονομικής Κοινότητας και των κρατών που αναφέρονται στο ανωτέρω πρωτόκολλο, για τις εγγυημένες τιμές για τη ζάχαρη από ζαχαροκάλαμο για την περίοδο παραδόσεως 1988/89,

ΑΠOΦΑΣΙΖΕΙ:

Άρθρο 1

Η συμφωνία υπό μορφήν ανταλλαγής επιστολών μεταξύ της Ευρωπαϊκής Oικονομικής Κοινότητας και του Μπαρμπάντος, του Μπελίζ, της Λαϊκής Δημοκρατίας του Κονγκό, των Φίτζι, της Συνεργατικής Δημοκρατίας της Γουιάνας, της Δημοκρατίας της Ακτής του Ελεφαντοστού, της Τζαμάικα, της Δημοκρατίας της Κένυα, της Λαϊκής Δημοκρατίας της Μαδαγασκάρης, της Δημοκρατίας του Μαλάουι, της Νήσου Μαυρικίου, της Δημοκρατίας της Oυγκάντα, του Αγίου Χριστοφόρου και Νέβις, της Δημοκρατίας του Σουρινάμ, του Βασιλείου της Σουαζιλάνδης, της Ηνωμένης Δημοκρατίας της Τανζανίας, της Δημοκρατίας του Τρινιδάδ και Τομπάγκο και της Δημοκρατίας της Ζιμπάμπουε για τις εγγυημένες τιμές για τη ζάχαρη από ζαχαροκάλαμο για την περίοδο παραδόσεως 1988/89, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

O Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Λουξεμβούργο, 18 Ιουνίου 1990.

Για το Συμβούλιο

O Πρόεδρος

G. COLLINS

(1) ΕΕ αριθ. L 86 της 31. 3. 1986, σ. 164.
31994D0197R(02)

ΔΙΟΡΘΩΤΙΚΟ Α : - 94/197/ΕΚ: Απόφαση της Επιτροπής της 26ης Ιανουαρίου 1994 για την κατάρτιση του καταλόγου των αγροτικών περιοχών για την περίοδο 1994-1999 που αφορά ο στόχος αριθ. 5β), όπως ορίζεται από τον κανονισμό (ΕΟΚ) αριθ. 2052/88 του Συμβουλίου



Επίσημη Εφημερίδα αριθ. L 102 της 19/04/1997 σ. 0047
11.6.94 ΕπίσημηΕφημερίδατωνΕυρωπαϊκωνΚοινοτήτων Αριθ.L146/27
ΔΙΟΡΘΩΤΙΚΑ
Διορθωτικόστονκανονισμό(ΕΚ)αριθ.369/94τουΣυμβουλίουτης14ηςΦεβρουαρίου1994γιατοάνοιγμα
καιτοντρόποδιαχείρισηςκοινοτικώνδασμολογικών ποσοστώσεωνγιαορισμέναπροϊόνταγεωργίαςκαι
αλιείας,καταγωγήςΑυστρίας,ΝορβηγίαςκαιΣουηδίας
(ΕπίσημηΕφημερίδατωνΕυρωπαϊκώνΚοινοτήτωναριS.L48της19ηςΦεβρουαρίου 1994)
Σελίδα2,άρθρο1παράγραφος 2πρώτοεδάφιο:
αντί:«Oπαρώνοίνος"οίνοςποιότητας""αφρώδηςοίνοςποιότητας"(α),σύμφωναμετοναμπελοοι­
νικόνόμοτου1985τηςΔημοκρατίαςτηςΑυστρίας»,
διάβαζε:«Oπαρώνοίνοςείναι"οίνοςποιότητας""αφρώδηςοίνοςποιότητας"(α)σύμφωναμετιςδιατά­
ξειςτουαυστριακούνόμουτου1985γιατουςοίνους»·
σελίδα3,παράρτημα I,αύξωναριθμός090803,τρίτηστήλη,πρώτηκαιδεύτερησειρά,καιαύξωναριθμός
090805,τρίτηστήλη,πρώτηκαιδεύτερησειρά:
αντί:«...σύμφωναμετοναμπελοοινικόνόμοτου1985τηςΔημοκρατίαςτηςΑυστρίας ...»,
διάβαζε:«...σύμφωναμετιςδιατάξειςτουαυστριακούνόμουτου1985γιατουςοίνους...»·
σελίδα4,παράρτημα 1,κωδικόςΣΟex16042090,στήλες4και5:
αντί:«|10jJ»,
διάβαζε:«II10I».
Διορθωτικόστονκανονισμό(ΕΟΚ)αριθ.1193/94τηςΕπιτροπήςτης26ηςΜαΐου1994περίκαθορισμού
τωνεπιστροφώνπουεφαρμόζονταικατάτηνεξαγωγήτηςόρυζαςκαιτωνθραυσμάτωντης
(ΕπίσημηΕφημερίδατωνΕυρωπαϊκώνΚοινοτήτωναριS.L132της27ηςΜαΐου1994)
Σελίδα29,παράρτημα ,υποσημείωση('),προορισμός06:
αντί:«06επιστροφήπουκαθορίσθηκεσταπλαίσιατηςδιαδικασίαςπουπροβλέπεταιστοάρθρο9
παράγραφος4τουτροποποιημένου κανονισμού(ΕΟΚ)αριθ.891/89,γιαποσότητα10000
τόνωνλευκασμένουρυζιούπουπροορίζεταιγιατιςζώνες1IIα),II6),IIδ)καιIII.»,
διάβαζε:«06επιστροφήπουκαθορίσθηκεσταπλαίσιατηςδιαδικασίαςπουπροβλέπεταιστοάρθρο9
παράγραφος4τουτροποποιημένου κανονισμού(ΕΟΚ)αριθ.891/89,γιαποσότητα10000
τόνωνλευκασμένουρυζιούπουπροορίζεταιγιατιςζώνεςIIα),II6),IIδ)καιIII.».
Διορθωτικόστηνοδηγία93/57/EOKτουΣυμβουλίουτης29ηςΙουνίου1993γιατηντροποποίησητων
παραρτημάτων τωνοδηγιών86/362/EOKκαι86/363/EOKπουαφορούντονκαθορισμόμεγίστωνορίων
υπολειμμάτωνφυτοφαρμάκων επίκαιεντόςτωνσιτηρώνκαιτωντροφίμωνζωικήςπροέλευσηςαντιστοί­
χως
(ΕπίσημηΕφημερίδατωνΕυρωπαϊκώνΚοινοτήτωναριS.L211της23ηςΑυγούστου1993)
Σελίδες4και5,παράρτημαII,μέροςAκαιB,αντίστοιχα,τέταρτηστήλη:
αντί:«γιατανωπάαυγάμεκέλυφοςτααυγάπτηνών...»,
διάβαζε:«γιατανωπάαυγάχωρίςτοκέλυφόςτους,τααυγάπτηνών...».
ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Φεβρουαρίου 1993 περί καταρτίσεως του τυποποιημένου εντύπου που προβλέπεται στο άρθρο 6 της οδηγίας 88/599/ΕΟΚ του Συμβουλίου στον τομέα των οδικών μεταφορών

(93/172/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 88/599/ΕΟΚ του Συμβουλίου της 23ης Νοεμβρίου 1988 σχετικά με τυποποιημένες διαδικασίες ελέγχου για την εφαρμογή του κανονισμού (ΕΟΚ) αριθ. 3820/85 για την εναρμόνιση ορισμένων κοινωνικών διατάξεων στον τομέα των οδικών μεταφορών και του κανονισμού (ΕΟΚ) αριθ. 3821/85 σχετικά με τη συσκευή ελέγχου στον τομέα των οδικών μεταφορών (1), και ιδίως το άρθρο 6,

Κατόπιν συμφωνίας με τα κράτη μέλη σύμφωνα με το άρθρο 6 παράγραφος 2 της οδηγίας 88/599/ΕΟΚ,

Εκτιμώντας ότι είναι σκόπιμο να καταρτιστεί το τυποποιημένο έντυπο που προβλέπεται στο άρθρο 6 παράγραφος 2 της οδηγίας 88/599/ΕΟΚ και να χρησιμοποιείται από τις αρμόδιες αρχές των κρατών μελών για την τακτική κοινοποίηση ορισμένων πληροφοριών στο πλαίσιο της αμοιβαίας βοήθειας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Το τυποποιημένο έντυπο που αναφέρεται στο άρθρο 6 παράγραφος 2 της οδηγίας 88/599/ΕΟΚ καταρτίζεται βάσει του υποδείγματος που περιλαμβάνεται στο παράρτημα της παρούσας απόφασης.

2. Οι αρμόδιες αρχές κάθε κράτους μέλους χρησιμοποιούν το τυποποιημένο έντυπο από την 1η Απριλίου 1993.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 22 Φεβρουαρίου 1993.

Για την Επιτροπή

Abel MATUTES

Μέλος της Επιτροπής

(1) ΕΕ αριθ. L 325 της 29. 11. 1988, σ. 55.

ΠΑΡΑΡΤΗΜΑ

Υπόδειγμα τυποποιημένου εντύπου για την ανταλλαγή πληροφοριών σχετικά με τις παραβάσεις και τις κυρώσεις (άρθρο 6 της οδηγίας 88/599/ΕΟΚ του Συμβουλίου)

1. ΠΑΡΑΒΑΣΕΙΣ ΠΟΥ ΔΙΕΠΡΑΞΑΝ ΜΕΤΑΦΟΡΕΙΣ ΜΗ ΔΙΑΜΕΝΟΝΤΕΣ ΣΤΟ ΚΡΑΤΟΣ ΚΑΙ ΕΦΑΡΜΟΖΟΜΕΝΕΣ ΚΥΡΩΣΕΙΣ ΚΡΑΤΟΣ: ΕΤΟΣ:

/* ΠΙΝΑΚΕΣ: δείτε Ε.Ε. */

2. ΣΥΝΕΧΕΙΑ ΠΟΥ ΔΙΔΕΤΑΙ ΣΤΟ ΚΡΑΤΟΣ ΚΑΤΑΓΩΓΗΣ, ΣΤΙΣ ΠΑΡΑΒΑΣΕΙΣ ΠΟΥ ΔΙΕΠΡΑΞΑΝ ΥΠΗΚΟΟΙ ΣΕ ΑΛΛΑ ΚΡΑΤΗ ΜΕΛΗ ΚΡΑΤΟΣ: ΕΤΟΣ:

/* ΠΙΝΑΚΕΣ: δείτε Ε.Ε. */

Υπεύθυνος για την κοινοποίηση

Επώνυμο: Όνομα:

Αρμοδιότητα:

Διοικητική διεύθυνση:

Τηλέφωνο:

Ημερομηνία: Υπογραφή:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 11ης Οκτωβρίου 1993 σχετικά με το διορισμό ενός αναπληρωματικού μέλους της συμβουλευτικής επιτροπής για την εκπαίδευση στον τομέα της αρχιτεκτονικής

(93/C 284/02)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη την απόφαση 85/385/ΕΟΚ του Συμβουλίου της 10ης Ιουνίου 1985 για τη σύσταση συμβουλευτικής επιτροπής για την εκπαίδευση στον τομέα της αρχιτεκτονικής (1), και ιδίως τα άρθρα 3 και 4,

Εκτιμώντας:

ότι, με την απόφαση της 20ής Ιουνίου 1991 (2), το Συμβούλιο διόρισε, για την περίοδο που λήγει στις 19 Ιουνίου 1994, τον κ. Christian THIEME, ως αναπληρωματικό μέλος της ως άνω επιτροπής 7ότι η γερμανική κυβέρνηση υπέδειξε τον κ. Klaus GROTH σε αντικατάσταση του κ. Christian THIEME,

ΑΠΟΦΑΣΙΖΕΙ:

Άρθρο μόνο

Ο κ. Klaus GROTH διορίζεται αναπληρωματικό μέλος της συμβουλευτικής επιτροπής για την εκπαίδευση στον τομέα της αρχιτεκτονικής, σε αντικατάσταση του κ. Christian THIEME και για το υπόλοιπο της θητείας του, δηλαδή έως τις 19 Ιουνίου 1994.

Λουξεμβούργο, 11 Οκτωβρίου 1993.

Για το Συμβούλιο

Ο Πρόεδρος

J.-M. DEHOUSSE

(1) ΕΕ αριθ. L 233 της 21. 8. 1985, σ. 26.

(2) ΕΕ αριθ. C 182 της 13. 7. 1991, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Δεκεμβρίου 1993 σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας όσον αφορά ορισμένους διακανονισμούς του γεωργικού τομέα (93/735/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι στο πλαίσιο των διαπραγματεύσεων για τον Ευρωπαϊκό Οικονομικό Χώρο (ΕΟΧ) κατέστη δυνατή η διαπραγμάτευση συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας όσον αφορά ορισμένους διακανονισμούς του γεωργικού τομέα-

ότι η εν λόγω συμφωνία αποτελεί αναπόσπαστο μέρος των αποτελεσμάτων των διαπραγματεύσεων για τον ΕΟΧ και ουσιαστικό στοιχείο για την έγκριση από την Κοινότητα της συμφωνίας ΕΟΧ-

ότι η εν λόγω συμφωνία πρέπει να εγκριθεί,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας όσον αφορά ορισμένους διακανονισμούς του γεωργικού τομέα.

Το κείμενο της συμφωνίας επισυνάπτεται στην απόφαση 93/329/ΕΟΚ του Συμβουλίου της 15ης Μαρτίου 1993 σχετικά με τη σύναψη συμφωνιών υπό μορφή ανταλλαγής επιστολών μεταξύ της Ευρωπαϊκής Οικδονομικής Κοινότητας, αφενός, και της Δημοκρατίας της Αυστρίας, της Δημοκρατίας της Ισλανδίας, του Βασιλείου της Νορβηγίας, του Βασιλείου της Σουηδίας και της Δημοκρατίας της Φινλανδίας, αφετέρου, για την προσωρινή εφαρμογή των συμφωνιών περί ορισμένων διακανονισμών του γεωργικού τομέα, που υπεγράφησαν από τα ίδια μέρη στο Πόρτο στις 2 Μαΐου 1992 (2).

Άρθρο 2

Ο Πρόεδρος του Συμβουλίου προβαίνει στην κοινοποίηση της έγκρισης της συμφωνίας από την Κοινότητα (3).

Βρυξέλλες, 13 Δεκεμβρίου 1993.

Για το Συμβούλιο

Ο Πρόεδρος

Ph. MAYSTADT

(1) ΕΕ αριθ. C 305 της 23. 11. 1992, σ. 60.(2) ΕΕ αριθ. L 109 της 1. 5. 1993, σ. 1.(3) Βλέπε σ. 35 της παρούσας Επίσημης Εφημερίδας.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Δεκεμβρίου 1993 σχετικά με τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας όσον αφορά ορισμένους διακανονι σμούς του γεωργικού τομέα (93/737/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι στο πλαίσιο των διαπραγματεύσεων για τον Ευρωπαϊκό Οικονομικό Χώρο (ΕΟΧ) κατέστη δυνατή η διαπραγμάτευση συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας όσον αφορά ορισμένους διακανονισμούς του γεωργικού τομέα-

ότι η εν λόγω συμφωνία αποτελεί αναπόσπαστο μέρος της αποτελεσμάτων των διαπραγματεύσεων για τον ΕΟΧ και ουσιαστικό στοιχείο για την έγκριση από την Κοινότητα της συμφωνίας ΕΟΧ-

ότι η εν λόγω συμφωνία πρέπει να εγκριθεί,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με ορισμένους διακανονισμούς του γεωργικού τομέα.

Το κείμενο της συμφωνίας επισυνάπτεται στην απόφαση 93/239/ΕΟΚ του Συμβουλίου της 15ης Μαρτίου 1993 σχετικά με τη σύναψη συμφωνιών υπό μορφή ανταλλαγής επιστολών μεταξύ της Ευρωπαϊκής Οικδονομικής Κοινότητας, αφενός, και της Δημοκρατίας της Αυστρίας, της Δημοκρατίας της Ισλανδίας, του Βασιλείου της Νορβηγίας, του Βασιλείου της Σουηδίας και της Δημοκρατίας της Φινλανδίας, αφετέρου, για την προσωρινή εφαρμογή των συμφωνιών περί ορισμένων διακανονισμών του γεωργικού τομέα, που υπεγράφησαν από τα ίδια μέρη στο Πόρτο στις 2 Μαΐου 1992 (2).

Άρθρο 2

Ο Πρόεδρος του Συμβουλίου προβαίνει στην κοινοποίηση της έγκρισης της συμφωνίας από την Κοινότητα (3).

Βρυξέλλες, 13 Δεκεμβρίου 1993.

Για το Συμβούλιο

Ο Πρόεδρος

Ph. MAYSTADT

(1) ΕΕ αριθ. C 305 της 23. 11. 1992, σ. 61.(2) ΕΕ αριθ. L 109 της 1. 5. 1993, σ. 1.(3) Βλέπε σ. 35 της παρούσας Επίσημης Εφημερίδας.